PolyAgent/wiki_georgian_en_parallel_20231101 huggingface dataset:
ბრანკო ჩოპიჩი

ბრანკო ჩოპიჩი (დ. 1 იანვარი, 1915, ჰაშანი — გ. 26 მარტი, 1984, ბელგრადი.) — იუგოსლავი მწერალი. სერბეთის (1968) და ბოსნია და ჰერცეგოვინის მეცნიერებათა და ხელოვნებათა აკადემიების (1973) წევრი.
ბიოგრაფია
ბრანკო იყო ბოსნიელი სერბი, რომელიც დაიბადა ქალაქ ბოსანკა-კრუპას მახლობელ სოფელ ჰაშანიში. ის სკოლაში დადიოდა სარაევოსა და კარლოვაციში. 1940 წელს დაამთავრა ბელგრადის უნივერსიტეტის ფილოსოფიის ფაკულტეტი.
1941 წელს ბოსნიური კრაინას აჯანყების დროს ის პარტიზანებს შეუერთდა და მეორე მსოფლიო ომის დასრულებამდე მათ რიგებში იყო. ამ პერიოდმა მნიშვნელოვანი გავლენა მოახდინა მის შემოქმედებაზე. ომის დასრულების შემდეგ დაბრუნდა ბელგრადში და 1949 წლამდე საბავშვო ჟურნალ პიონერი-ს დირექტორი იყო. 1951 წლიდან გარდაცვალებამდე იყო პროფესიონალი მწერალი.
მისი ნაწარმოებეის მიხედვით გადაღებულია სატელევიზიო სერიები და ნათარგმნია მრავალ ენაზე. ის გამოსახული იყო ბოსნია და ჰერცეგოვინის 50-იან კონვერტირებად მარკაზე.
ბრანკომ სიცოცხლე თვითმკვლელობით დაასრულა. ის ცენტრალურ ბელგრადში ბრანკოს ხიდიდან გადახტა. დაკრძალულია ბელგრადის ახალ სასაფლაოზე.
ნაშრომები
ნოველები
Prolom – გახლეჩვა(1952)
Gluvi barut – ჩუმი დენთი (1957)
Ne tuguj, bronzana stražo – ბრინჯაოს დაცვა, არ დაღონდე (1958)
Osma ofanziva – რვა იერიში (1966)
ნოველები ბავშვებისთვის
Orlovi rano lete – არწივები ადრიდან დაფრინავენ (1957),
Slavno vojevanje – სასახელო ბრძოლა (1960)
Bitka u Zlatnoj dolini – ოქროს ხეობის ბრძოლა
Magareće godine – რთული წლები;
Balada o ribaru i mačku – მეთევზის და კატის ბალადა
Glava u klancu noge na vrancu – თავი ცხენის უნაგირზე
Ježeva kućica – ჰიდგეჰოგის სახლი
Doživljaji mačka Toše – კატა ტიშოს გამოცდილება
Bašta sljezove boje – გარდენას ფერი მარშმალო
ფილმები და სატელევიზიო სერიები
"Živjeće ovaj narod" (1947)
"Major Bauk" (1951)
"Grob u žitu" (1951)
"Nikoletina Bursać (1964)
"Orlovi rano lete" (1966)
"Četrdeset prva" (1971)
"Hajdučka vremena" (1977)
"Mala moja iz Bosanske Krupe" (1978)
"Osma ofanziva", TV-series (1979)
"Bježaćemo čak u Liku" (1979)
"Odumiranje međeda" (1982)
"Smiješne i druge priče" TV-series (1986)
"Razgovori stari" (1986)
"Gluvi barut" (1990)
"Magareće godine" (1994)
იხილეთ აგრეთვე
სერბული ლიტერატურა
სქოლიო
დაბადებული 1915
გარდაცვლილი 1984
სერბი მწერლები
ბოსნიელი მწერლები
უცხო (რომანი)

უცხო (რომანი)
უცხო — ალბერ კამიუს სადებიუტო რომანი, ეგზისტენციალისტური იდეების კლასიკური ილუსტრაცია, გამოიცა 1942 წელს.
სიუჟეტი
თხრობა პირველ პირში მიმდინარეობს, მთხრობელი კოლონიალურ ალჟირში მცხოვრები 30 წლის ფრანგია. მისი სახელი უცნობია, თუმცა ნახსენებია გვარი — მერსო. აღწერილია მისი ცხოვრების სამი საკვანძო ეტაპი — დედის სიკვდილი, ადგილობრივი არაბის მკვლელობა და სასამართლო, ასევე მცირეხნიანი ურთიერთობა გოგოსთან, სახელად მარი.
მერსომ სასამართლოზე თქვა, რომ იარაღიდან გასროლა „მზის გამო“ განახორციელა, რამაც დარბაზში სიცილი გამოიწვია. გამამტყუნებელ განაჩენად ნაფიცმსაჯულები უფრო „დამაჯერებელ“ არგუმენტს ასახელებენ — მერსო არ ტიროდა დედის დაკრძალვაზე, მაშასადამე, იგი გულქვაა და არ იმსახურებს სიცოცხლეს.
სასიკვდილო განაჩენის გამოტანის შემდეგ, ციხეში ყოფნისას, მასთან მიდის მღვდელი, რომელიც ღმერთის რწმენაზე ესაუბრება. რის საპასუხოდაც მთხრობელი მწყობილებიდან გამოდის, უარყოფს ღმერთის არსებობას და გადაჭრით ამბობს უარს იმქვეყნიური ცხოვრების ილუზიებზე.
რესურსები ინტერნეტში
უცხო sparknotes.com-ზე
უცხო goodreads.com-ზე
ალბერ კამიუს რომანები
Vishegrad, Kardzhali Province

Vishegrad, Kardzhali Province
Vishegrad is a village in Kardzhali Municipality, Kardzhali Province, southern Bulgaria.
Vishegrad Knoll on Trinity Peninsula in Antarctica is named after the village.
References
Villages in Kardzhali Province
ლევან ხაინდრავა

ლევან ხაინდრავა
ლევან ივლიანეს ძე ხაინდრავა (დ. 27 დეკემბერი, 1916, ხარბინი — გ. 1996, თბილისი) — ქართველი რუსულენოვანი საბჭოთა მწერალი. მეფის რუსეთის წინააღმდეგ ცნობილი მებრძოლის, ტერორისტის და შემდეგ ჩინეთში გადასახლებისას ქართული სათვისტომოს ერთ-ერთი მეთაურის ივლიანე ხაინდრავას ვაჟი და ქართველი პოლიტიკოსების ივლიანე და გოგა ხაინდრავების მამა.
ბიოგრაფია
1941 წლიდან მუშაობდა ხარბინის საბჭოთა პრესაში. 1948 წლიდან ცხოვრობდა საქართველოში. 1938 წლიდან დაიწყო ლიტერატურული მოღვაწეობა. მის თხზულებებში აისახა უცხოეთის ცხოვრება. ეკუთვნის პროზაული კრებულები: „პირველი შეხვედრა“ (1962), „ტყეში“ (1972), „კვამლი ჰორიზონტზე“ (1977), რომანები „მშობლიური ოჯახი“ (1985), „ვიწრო არს კარნი შენნი“ (1985). ქართულ ენაზე გამოაქვეყნა კრებულები „მოთხრობები“ (1973) და „მოკრძალებული მოწმე“ (1980).
ლიტერატურა
ქართველი მწერლები
დაბადებული 1916
გარდაცვლილი 1996
ლევან
It Takes a Thief (album)

It Takes a Thief (album)
It Takes a Thief is the debut studio album by American rapper Coolio. It was released on July 19, 1994, on Warner Bros. Records. The album received praise for bringing a humorous and lighthearted perspective to the often violent and profane themes of typical gangsta rap.
"Fantastic Voyage," a hit from the early 1980s, returned to the charts after Coolio released a song of the same name from this album. The song received regular airplay on MTV and became his breakout hit, peaking at No. 3 in the US. Songs "Smokin Stix," "Can-o-Corn," and "Sticky Fingers" first appeared in the film Poetic Justice.
Track listing
Charts
Weekly charts
Year-end charts
References
External links
1994 debut albums
Coolio albums
Tommy Boy Records albums
Gangsta rap albums by American artists
G-funk albums
კოლხეთის ტროპიკული ტყეები და ჭაობები

კოლხეთის ტროპიკული ტყეები და ჭაობები — იუნესკოს მსოფლიო მემკვიდრეობის ძეგლი საქართველოში. შედგება ორი ეროვნული პარკისა და ორი დაცული ტერიტორიის სულ შვიდი კომპონენტისაგან. კოლხეთის ტროპიკული ტყეები და ჭაობები გადაჭიმულია შავი ზღვის ზომიერად თბილი და ნოტიო აღმოსავლეთ სანაპიროს 80 კილომეტრის მანძილზე.
ისტორია
2007 წლის 24 ოქტომბრიდან კოლხეთის ეკოსისტემა შეტანილი იყო იუნესკოს მსოფლიო მემკვიდრეობის საცდელ სიაში, ხოლო 2021 წლის 26 ივლისს გახდა იუნესკოს მსოფლიო მემკვიდრეობის ძეგლი კოლხეთის ტროპიკული ტყეები და ჭაობების სახელით.
ძირითადი მიზეზი, რის გამოც კოლხეთის ტროპიკული ტყეები და ჭაობები იუნესკოს მსოფლიო მემკვიდრეობის ძეგლი გახდა არის ის, რომ კოლხეთის დაბლობი ლეფუგიუმია, ანუ ტერიტორია, სადაც რომელიღაც უძველესი სახეობა არახელსაყრელ გეოლოგიურ პერიოდში გადარჩა და დღესაც შემორჩენილია. კოლხეთის დაბლობზე ის მცენარეებია გადარჩენილი, რომლებიც ჯერ კიდევ გამყინვარების პერიოდამდე არსებობდა.
კოლხეთის ტროპიკულ ტყეებსა და ჭაობებში ცხოვრობს გადაშენების პირას მდგარი მცენარეების 44 სახეობა და ცხოველების 19 სახეობა, მათ შორის აღსანიშნავია კოლხური ზუთხი. ადგილი წარმოადგენს გლობალურად გადაშენების საფრთხის წინაშე მყოფი ფრინველების უმნიშვნელოვანეს ადგილს, რომლებიც მიგრირებენ ბათუმის ვიწრო ბილიკებზე.
კომპონენტები
კოლხეთის ტროპიკული ტყეები და ჭაობების შემადგენლობაში შედის საქართველოს 4 დაცული ტერიტორიის (მტირალასა და კოლხეთის ეროვნული პარკები, კინტრიშისა და ქობულეთის დაცული ტერიტორიები) შვიდი კომპონენტი (კინტრიში-მტირალა, ისპანი, გრიგოლეთი, იმნათი, ფიჩორი, ნაბადა, ჭურია). ქვემოთ წარმოდგენილია კომპონენტების ცხრილი, კომპონენტები დალაგებულია სამხრეთიდან ჩრდილოეთის მიმართულებით.
იხილეთ აგრეთვე
იუნესკოს მსოფლიო მემკვიდრეობის ძეგლები საქართველოში
მსოფლიო მემკვიდრეობის ძეგლების სია დამატების წლების მიხედვით
სქოლიო
მსოფლიო მემკვიდრეობის ძეგლები საქართველოში
Lasioglossum lativalve

Lasioglossum lativalve — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1984 წელს.
იხილეთ აგრეთვე
Lasioglossum-ის სახეობების სია
სქოლიო
lativalve
ლიბანის მუხა

ლიბანის მუხა — ორლებნიანთა კლასის ხე წიფლისებრთა ოჯახიდან. გავრცელებულია სამხრეთ-დასავლეთ აზიაში.
იხილეთ აგრეთვე
მუხა
რესურსები ინტერნეტში
წიფლისებრნი
Rhytidoponera anceps

Rhytidoponera anceps — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Rhytidoponera-ს გვარიდან. მიეკუთვნება Ectatomminae-ს ქვეოჯახს..
სქოლიო
ჭიანჭველები
პალილულის თემი

პალილულის თემი — თემი სერბეთში, შედის ბელგრადის ოლქში.
თემის მოსახლეობა შეადგენს 163 382 ადამიანს (2007 წლის აღწერის მონაცემები), მოსახლეობის სიმჭიდროვე შეადგენს 362 ადამ./კმ². თემის ფართობი — 451 კმ².
თემის ადმინისტრაციული ცენტრი — ქალაქი პალილულა. პალილულის თემი შედგება 14 დასახლებული პუნქტისგან, მათი საშუალო ფართობია 56.4 კმ².
თემის მოსახლეობის სტატისტიკა
რესურსები ინტერნეტში
სერბეთის ოფიციალური სტატისტიკა
სქოლიო
სერბეთის თემები
სათოვლის ნასოფლარი

სათოვლის ნასოფლარი — არქეოლოგიური ძეგლი მცხეთის მუნიციპალიტეტის სოფელ სათოვლეში, სოფლის ჩრდილო-დასავლეთით 1,5 კილომეტრზე, გადასახედი კლდე. თარიღდება ფეოდალური ხანით. შემორჩენილია ნასახლარი ბუდეები და ნატეხი ქვით ნაგებ შენობათა კედლების ფრაგმენტები.
ლიტერატურა
მცხეთის მუნიციპალიტეტის არქეოლოგიური ძეგლები
Random 1-8

Random 1-8 - ჯგუფ Muse-ის მესამე EP დისკი. იგი გამოვიდა მხოლოდ იაპონიაში, ლეიბლზე Avex Trax, 2000 წლის 4 ოქტომბერს. დისკში შეტანილია ალბომის Showbiz ჩაწერის პერიოდის დამატებითი სიმღერები.
სიმღერები
Muse-ის ალბომები
2000 წლის EP-ები
მაღრაანის ციხისჯვრის ეკლესია

მაღრაანის ციხისჯვრის ეკლესია — ეკლესია ახმეტის მუნიციპალიტეტის სოფელ მაღრაანში, მდებარეობს სოფლის აღმოსავლეთით, ტყიანი მთის ფერდობზე. განეკუთვნება გვიანდელ შუა საუკუნეებს.
ეკლესია დარბაზულია (5,2 X 3,3 მ), ნაგებია ნატეხი ქვითა და კირის დუღაბით. კედლები შიგნიდან შელესილია. ძეგლი დაზიანებულია: სახურავზე აყრილია საფარი, ჩამოშლილია ლავგარდანი, ფასადებზე შელესილობის კვალიღაა შემორჩენილი. შესასვლელი ეკლესიაში დასავლეთიდანაა. კარი თარაზულადაა გადახურული. აღმოსავლეთით, ნახევარწრიული აფსიდის ღერძზე მცირე ზომის სწორკუთხა სარკმელია, რომლის ორივე მხარეს თითო მცირე ზომის კვადრატული ნიშია. მსგავსი სარკმელია დასავლეთითაც. საკურთხეველი დარბაზის იატაკის მიმართ საფეხურითაა შემაღლებული. საკურთხეველი გადახურულია წესიერი ფორმის კონქით, დარბაზი - ცილინდრული კამარით. დარბაზის სამხრეთ კედელში ერთი მცირე ზომის სწორკუთხა ნიშია.
ლიტერატურა
ახმეტის მუნიციპალიტეტის ტაძრები
თოხლიაურის მეორე ეკლესია

თოხლიაურის მეორე ეკლესია — არქიტექტურული ძეგლი საგარეჯოს მუნიციპალიტეტის სოფელ თოხლიაურის ჩრდილო-აღმოსავლეთით, 3 კილომეტრის მოშორებით, ნასოფლარ შავქედის სიახლოვეს. განეკუთვნება გვიანდელ შუა საუკუნეების ძეგლებს.
ეკლესია დარბაზულია, 3,55 × 2,5 მეტრი, ძეგლს არ გააჩნია აფსიდა, საშენ მასალად გამოყენებულია რიყის მოზრდილი ქვები და კირის ხსნარი, საშენი წყობა ქაოსურია. ეკლესია დაზიანებულია, აღმოსავლეთ კედლის მხოლოდ ნახევრაღაა შემორჩენილი, სამხრეთ და დასავლეთ კედლები 1-1,4 მეტრის სიმაღლეზე დგას, ჩრდილოეთ კედელი მთლიან სიმაღლეზეა შემორჩენილი, კამარის მცირე ნაწილთან ერთად.
შესასვლელი სამხრეთიდან ყოფილა. ეკლესიის შიდა სივრცე ერთიანია, საკურთხევლის აღმოსავლეთ კედელში მოწყობილია განიერი, დაბალი სარკმელი რომელიც თარაზულად, რიყის მოზრდილი ქვებითაა გადახურული. საკურთხეველი გადახურულია ოდნავ შისრული კამარით, რომელიც დარბაზის კამარის შემორჩენილ ნაწილთან ერთ სიბრტყეშია.
ლიტერატურა
საგარეჯოს მუნიციპალიტეტის ტაძრები
ვილია-მისერია

ვილია-მისერია (ესპ. villa miseria „ღატაკი სოფელი"; პორტუგ. ფაველას ვარიანტი) — უკანონო დასახლებები არგენტინაში, გაშენებული ძირითადად უდიდესი ქალაქების ირგვლივ. ტერმინი მიღებულია ორი ესპანური სიტყვით: villa „სოფელი, მცირე დაბა", და miseria „უკიდურესი სიღატაკე". ტერმინი ნასესხებია ბერნარდო ვერბიცკის 1957 წლის რომანიდან „Villa Miseria también es América“ („ღატაკი სოფელიც ამერიკაა“).
ეს დასახლებები შედგება მცირე სახლებისა და ქოხებისგან, რომლებიც თუნუქით, ფიცრით და ან სხვა მასალით არის ნაგები (რისი პოვნაც შეიძლება). ქუჩები, როგორც წესი, მოუკირწყლავია და ძირითადად ვიწრო ორღობეებისგან შედგება. ვილა მიზერიაში არ არის კანალიზაცია, თუმცა შესაძლოა იყოს მანამდე არსებული წყალგაყვანილობა (რომლის ირგვლივაც დასახლება გაჩნდა). ელექტრობა ხშირად გადმოყვანილია არალეგალური გადაერთებებით (რაზეც ქრთამის წყალობით თვალს ხუჭავენ ელექტროკომპანიების თანამშრომლები).
ეს სოფლები ზომით შეიძლება რამდენიმე ქოხისგან შედგებოდეს ქალაქის შიგნით, ან მის გარეთ ათასობით მოსახლისგან შემდგარი ორგანიზებული უბანი იყოს. ასეთი სოფლები არსებობს ბუენოს-აირესის, როსარიოს, კორდოვისა და მენდოსას ფარგლებში, ასევე სხვა ქალაქებშიც. XXI საუკუნის დასაწყისისთვის ეს უბნები ამ ქალაქების შესამჩნევად დიდ ნაწილს შეადგენდა.
ამ დასახლებებს სხვაგვარად ასევე უწოდებენ asentamientos irregulares („უკანონო დასახლებები“) ან villas de emergencia („სასწრაფო სოფლები“). არგენტინის უმეტესობაში ცალკე სიტყვა villa როგორც წესი ვილა მიზერიას გულისხმობს.
ვილიაში სხვადასხვა წარმომავლობის ხალხი იყრის თავს. მათი უმრავლეოსობა მიგრანტია, ღარიბი პროვინციებიდან ან ქალაქის ახლომახლო მდებარე გაღატაკებული სოფლებიდან, განსაკუთრებით პერონის პირველი მთავრობის პერიოდში. მცირე ნაწილი ახალი იმიგრანტები არიან მეზობელი ქვეყნებიდან (განსაკუთრებით პარაგვაი და ბოლო დროს ბოლივია). სხვები ადგილობრივი მოქალაქეები არიან, რომლების ბოლოდროინდელი ეკონომიკური კრიზისის მსხვერპლნი გახდნენ.
მიუხედავად იმისა, რომ კრიმინალი ამ დასახლებებში მნიშვნელოვნად მაღალია, ვიდრე მდიდარ უბნებში, მისი შედარება ბრაზილიურ ფაველებთან არ შეიძლება. აქ არ არსებობს ორგანიზებული კრიმინალური შეტაკებები და ქუჩის ბრძოლები. თუმცა მრავალი მოქალაქე ვილია-მისერიას მცირე ქურდბაცაცების თავშესაფრად მიიჩნევს.
რესურსები ინტერნეტში
http://www.atributosurbanos.es/en/terms/villa-miseria/
სიღარიბე
არგენტინის ქალაქები
დასახლებული პუნქტები
კოტის ალპები (რომის პროვინცია)

კოტის ალპები (რომის პროვინცია)
კოტური ალპები (Alpes Cottiae) — რომის პროვინცია თანამედროვე საფრანგეთსა და იტალიას შორის. მისი სახელი შემორჩა თანამედროვე კოტის ალპებს. ანტიკურ ხანაში, პროვინციის უმნიშვნელოვანესი დანიშნულება იყო ალპებზე გადამავალი კომუნიკაციების დაცვა.
ლიტერატურა
Tilmann Bechert: Die Provinzen des römischen Reiches: Einführung und Überblick. von Zabern, Mainz 1999.
Bartolomasi : Valsusa Antica . Alzani, 1975.
Prieur - La province romaine des Alpes Cottiennes, Lyon 1968.
რომის პროვინციები
Stealin' (Uriah Heep-ის სიმღერა)

Stealin' (Uriah Heep-ის სიმღერა)
Stealin' — მეოთხე კომპოზიცია ჯგუფ Uriah Heep-ის 1973 წლის ალბომიდან Sweet Freedom.
სიმღერის ავტორია კენ ჰენსლი. ახალ ზელანდიაში მან ოქროს სტატუსი მიიღო.
სქოლიო
Uriah Heep-ის სიმღერები
1973 წლის სინგლები
Planaltina do Paraná

Planaltina do Paraná is a municipality in the state of Paraná in the Southern Region of Brazil.
See also
List of municipalities in Paraná
References
Municipalities in Paraná
ასლან თავდგირიძე

ასლან თავდგირიძე (დ. 31 მარტი, 1960, სოფ. ახალშენი, ხელვაჩაურის რაიონი) — ქართველი ინჟინერი, პოლიტიკოსი.
1986 წელს დაამთავრა შრომის წითელი დროშის ორდენოსანი, ვ. ი. ლენინის სახელობის საქართველოს პოლიტექნიკური ინსტიტუტის სამრეწველო და სამოქალაქო მშენებლობის ფაკულტეტი. 2008-2012 წლებში იყო საქართველოს მე-7 მოწვევის პარლამენტის წევრი (ხელვაჩაურის მაჟორიტარი), საარჩევნო ბლოკი „ერთიანი ნაციონალური მოძრაობა — გამარჯვებული საქართველოსთვის“.
რესურსები ინტერნეტში
დაბადებული 31 მარტი
დაბადებული 1960
საქართველოს VII მოწვევის პარლამენტის წევრები
საქართველოს პოლიტექნიკური ინსტიტუტის კურსდამთავრებულები (1986)
ხელვაჩაურის მუნიციპალიტეტში დაბადებულები
მარინე უთმელიძე

მარინე უთმელიძე
მარიამ (მარინე) უთმელიძე (დ. 20 მაისი, 1921, თბილისი — გ. 2 ივნისი, 2007) — ქართველი მთამსვლელი და გეოგრაფი. სსრკ სპორტის ოსტატი (1956), სსრკ ტურიზმის წარჩინებული მოღვაწე (1966). საქართველოს სსრ დამსახურებული პედაგოგი (1981).
ბიოგრაფია
მარინე უთმელიძემ 1946 წელს დაამთავრა თბილისის სახელმწიფო უნივერსიტეტი. დაპყრობილი აქვს მყინვარწვერი, თეთნულდი, ასმაში, გისტოლა, სვეტღარი, ლეხზირი, შხელდა, ყურო, დომბაიულგენი, მარუხი და სხვა მწვერვალები. მყინვარწვერი 9-ჯერ აქვს დალაშქრული. ბევრ მწვერვალზე ასვლას თვითონ ხელმძღვანელობდა.
1952 წელს თ. ტატიშვილთან, ს. ცაიშვილსა და ჯ. მეძმარიაშვილთან ერთად განახორციელა უშბის ორივე მწვერვალის ტრავერსი; 1949-1988 წლებში მუშაობდა პიონერთა და მოსწავლეთა რესპუბლიკის სასახლის ტურიზმისა და ალპინიზმის კაბინეტში (1957-1966 წლებში — გამგე). 1966-2000 წლებში ქართული ენციკლოპედიის დედამიწის შემსწავლელ მეცნიერების რედაქციაში.
მარინე უთმელიძე მსოფლიოში პირველი ქალია, რომელმაც უშბის ორივე მწვერვალის ტრავერსი განახორციელა (1952).
მარინე უთმელიძე იყო ალიოშა ჯაფარიძის სახელობის საქართველოს ალპური კლუბის საბჭოს პრეზიდიუმის წევრი (1946-1963), ტურიზმის რესპუბლიკური საბჭოს სამარშრუტო-საკვალიფიკაციო კომისიის თავმჯდომარე (1952-1999), მთამსვლელობისა და ტურიზმის უფროსი ინსტრუქტორი, რესპუბლიკური კატეგორიის მსაჯი ტურიზმსა და ალპინიზმში. მიღებული აქვს სახელმწიფო ჯილდოები.
2000 წელს მარინე უთმელიძე დაჯილდოვდა ღირსების ორდენით.
ლიტერატურა
პერიოდიკა
რესურსები ინტერნეტში
სქოლიო
დაბადებული 20 მაისი
დაბადებული 1921
გარდაცვლილი 2 ივნისი
გარდაცვლილი 2007
ქართველი მთამსვლელები
ქართველი გეოგრაფები
ქართველი პედაგოგები
საქართველოს ღირსების ორდენის კავალრები
თბილისის სახელმწიფო უნივერსიტეტის კურსდამთავრებულები
თბილისში დაბადებულები
მ
პუიანგოს კანტონი

პუიანგოს კანტონი — კანტონი ეკვადორში, ლოხის პროვინციაში. მის დასავლეთ ნაწილში. ადმინისტრაციული ცენტრი — ალამორი. ფართობი 643 კმ².
დემოგრაფია
სქოლიო
რესურსები ინტერნეტში
ოფიციალური ვებ-გვერდი
ლოხის პროვინციის კანტონები
ჯერსიული ჯიში

ჯერსიული ჯიში — მსხვილი რქოსანი საქონლის სარძევე მიმართულების ჯიში. გამოყვანილია ინგლისში ნორმანდიული და ბრიტანული ადგილობრივი საქონლის გაუმჯობესებისა და რძეღალიანობის მიხედვით გადარჩევის გზით. ჯერსიული ჯიშს აქვს ნაზი კონსტიტუცია. ფერად ღია თაფლა და მოვარდისფრო-მოყვითალოდან მუქ მურამდეა. კუროს მასა 600-700 კგ, ფურისა 360-400 კგ. წლიური მონაწველი საშუალოდ 3500 კგ რძეა. ცხიმიანობა 5-6%. ჯერსიული ჯიში მოშენებულია ევროპისა და ამერიკის ბევრ ქვეყანაში. ყოფილ სსრკ-ში იგი პირველად 1947 წელსშეიყვანეს. კუროებს იყენებენ სხვა მერძეული ჯიშის ფურებთან შესაჯვარებლად და რძეღალიანობის ასამაღლებლად.
ლიტერატურა
მსხვილი რქოსანი საქონლის ჯიშები
ანიუი

ანიუი შეიძლება აღნიშნავდეს:
ანიუი — მდინარე რუსეთში, კოლიმის შენაკადი;
ანიუი — მდინარე რუსეთში, ამურის შენაკადი.
იხილეთ აგრეთვე
დიდი ანიუი
პატარა ანიუი
Spice (ალბომი)

Spice (ალბომი)
Spice — ინგლისური პოპ-ჯგუფ Spice Girls-ის სადებიუტო ალბომი, გამოცემული 1996 წლის 4 ნოემბერს. მისი სინგლი Wannabe მოხვდა ჩარტების #1 ადგილზე, 31 სხვადასხვა ქვეყანაში. აშშ-ში ამ ალბომიდან გამოცემულ სამ სინგლს ერგო საუკეთესო 5 სინგლის ჩარტში მოხვედრა. იგივე სიმღერები მოხვდნენ 53 ქვეყნის მუსიკალურ ჩარტებში. ბრიტანეთში ალბომიდან გამოცემული ოთხი სინგლი მოხვდა ჩარტების #1 ადგილებზე - მათ შორის, ორმაგი Mama/Who Do You Think You Are.
მსოფლიო მასშტაბით Spice ნამდვილ სენსაციად იქცა. ბრიტანეთში, კანადაში და ევროპაში მას რამდენიმე გზის პლატინა ერგო, ისევე, როგორ აშშ-ში - 7 გზის პლატინა. მთლიანობაში, ალბომი გაიყიდა 23 მილიონი ასლის ოდენობით და იქცა ყველა დროის ყველაზე გაყიდვად ალბომად, რომელიც გოგონებისგან შემდგარ ჯგუფს ეკუთვნოდა.
სიმღერების სია
ყველა სიმღერის ავტორი - Spice Girls. დამატებითი ავტორები მითითებულია ქვემოთ.
ჩარტები
ყოველკვირეული ჩარტები
ათწლეულის საბოლოო ჩარტები
წლის საბოლოო ჩარტები
სერტიფიცირებები
სქოლიო
1996 წლის სადებიუტო ალბომები
Virgin Records-ის ალბომები
Spice Girls-ის ალბომები
Cephalotes christopherseni

Cephalotes christopherseni is a species of arboreal ant of the genus Cephalotes, characterized by an odd shaped head and the ability to "parachute" by steering their fall if they drop off of the tree they're on. They are known also as gliding ants.
References
christopherseni
Insects described in 1912
მენლოხი

მენლოხი — სოფელი ირლანდიაში, მდებარეობს გოლუეის საგრაფოში, კონაქტის პროვინციაში.
იხილეთ აგრეთვე
გოლუეის საგრაფო
გოლუეის საგრაფოს დასახლებული პუნქტები
Prata, Paraíba

Prata, Paraíba is a municipality in the state of Paraíba in the Northeast Region of Brazil.
See also
List of municipalities in Paraíba
References
Municipalities in Paraíba
ეთიოპიური სამზარეულო

ეთიოპიური სამზარეულო (ამჰარული: የኢትዮጵያ ምግብ) მეტწილად მოიცავს ბოსტნეულისა და ხორცის ძალიან ცხარე კერძებს. კერძების უმეტესობა შეიცავს ვუატს, ეთიოპიურ- ერიტრეულ სუნელს, ასევე მაწვნის დიდ, ბრტყელ პურს, რომლის დიამეტრიც 50 სანტიმეტრს აღწევს. ეთიოპელების უმეტესობა მარჯვენა ხელით ჭამს.
ეეთიოპიის მართლმადიდებელი ეკლესია მოსახლეობისთვის არაერთ მარხვის პერიოდს განსაზღვრავს.მოსახლეობის უმეტესობა ოთხშაბათსა და პარასკევს არ მიირთმევს ცხოველურ პროდუქტებს, ხოლო მარხვების პერიოდში მთლიანად იკრძალავენ მათ ჭამას. ამ ფაქტმა განაპირობა ის, რომ ეთიოპიური კერძების უმეტესობა ვეგეტარიანული სტილისაა.
მიმოხილვა
ეთიოპიური ტიპური კერძი მოიცავს ინჯერას, რომელიც შედგება ძროხის ხორცის, ცხვრის ხორცის, ბოსტნეულისა და სხვადასხვა სახის პარკოსანი მცენარეებისგან, მაგალითად ოსპისაგან. სიდამას ხალხი ხშირწად იყენებს ბანანის მცენარეს სხვადასხვა საკვების დასამზადებლად. ერთ- ერთი ასეთია ქოჩო, პურის ტიპის ცომეული, რომელსაც კითფოსთან ერთად მიირთმევენ. ამ მცენარის ფესვს ფქვავენ და ამზადებემ ცხელი სასმელის სახით, რომელსაც ბულა ეწოდება (გე'ეზი: ቡላ būlā). ამ სასმელს ხშირად დაღლილებს და ავადმყოფებს ასმევენ მალე გამოსაჯანმრთელებლად.
ნაწილობრივი იტალიური ოკუპაციის გამო, მაკარონი პოპულარულია ტელი ქვეყნის ტერიტორიაზე და ხელმისაწვდომია მთელ ეთიოპიაში, ნაკლებად დასახლებული ადგილების ჩათვლით. ყავა ასევე არის ეთიოპიის კულტურისა და სამზარეულოს მნიშვნელოვანი კომპონენტი. ყოველი ჭამის შემდეგ ეწყობა ყავის ცერემონია რომლის დროსაც ყავას მიირთმევენ.
ხორცის შეზღუდვები
ეთიოპიელი მართლმადიდებელი ქრისტიანები, ეთიოპიელი ებრაელები და ეთიოპიელი მუსლიმანები რელიგიური მიზეზების გამო ღორის ხორცისა და მოლუსკების ჭამას ერიდებიან. ღორის ხორცი უწმინდურად ითვლება ეთიოპიის მართლმადიდებლურ ეკლესიაში, იუდაიზმსა და ისლამში. ბევრი ეთიოპიელი თავს იკავებს გარკვეული ხორცის ჭამისგან და ძირითადად ჭამს ვეგეტარიანულ და ვეგანურ საკვებს.
ტრადიციული ინგრედიენტები
ბერბერი რომელიც წარმოადგენს დაფქული წიწაკისა და სხვა ცხარე ინგრედიენტების კომბინაციას, ძალიან მნიშვნელოვანი ინგრედიენტია ეთიოპიურ სამზარეულოში და მას ძალიან ხშირადაც იყენებენ. ასევე მნიშვნელოვანია ნიტერ კიბეჰი, გამდნარი კარაქი, რომელიც გაჯერებულია ჯინჯერით, ნივრით და ცხარე ინგრედიენტებით.
მიტმიტა ფხვნილისფერი სუნელების ნაზავია, რომელსაც იყენებენ ეთიოპიის სამზარეულოში. ის მოწითალო- მონარინჯისფრო ფერისაა და შეიცავს ცხარე წიწაკას (პირი პირი), იდამის თესლს, მიხაკსა და მარილს. მას ზოგჯერ აქვს სხვა სანელებლები, მათ შორის დარიჩინი.
კერძები
ვუატი
ვუატის მომზადება იწყება დიდი რაოდენობით წითელი ხახვის დაკეპვით, რომელსაც შემდგომში ქვაბში ათავსებენ. ხახვის დარბილების შემდეგ ამატებენ ნიტერ კიბეჰს (ვეგეტარიანულ შემთხვევაში ბოსტნეულის ზეთს). სიცხარისთვის ვუატს უმატებენ ცხარე სოუსებს. საკვებს უმატებენ ხორცს მაგ: ძროხის ხორცი (ሥጋ, საგა), ქათმის ხორცი (ዶሮ, დორო ან დერჰო), თევზი (ዓሣ, ასა), თხის ან ცხვარის ხორცი (በግ, ბეგი ან ბეგგი). შემდეგ ეტაპზე უმატებენ პარკოსნებს, მაგალითად: როგორიცაა გაყოფილი ბარდა (ክክ, კაკი ან კიკი) და ოსპი (ምስር, მაზორი ან ბირსინი); ან ბოსტნეული, როგორიცაა კარტოფილი (ድንች, დანაჰ ) და სტაფილო, რომლებიც ვეგანურ კერძებში ხორცის მაგივრობას წევენ.
სქოლიო
ეთიოპიური სამზარეულო
აფრიკული სამზარეულო ქვეყნის მიხედვით
ეთიოპიური კულტურა
კოპაონიკი

კოპაონიკი — ერთ-ერთი უდიდესი ქედი სერბეთში. მდებარეობს ქვეყნის ცენტრალურ ნაწილში. მისი უმაღლესი მწვერვალია პანჩიჩის პიკი, რომელიც ზღვის დონიდან 2017 მეტრ სიმაღლეზე მდებარეობს.
კოპაონიკი სერბეთის უმთავრესი სამთო-სათხილამურო კურორტია, 25 საბაგირო გზით რომელთაც საათში 32 000 მოთხილამურის გადაყვანა შეუძლიათ. 1981 წელს კოპაონიკის პლატოს ცენტრალურ ნაწილში, 118.1 კმ² ტერიტორიაზე ეროვნული პარკი შეიქმნა.
ისტორია
კოპაონიკს მდიდარი ისტორიული მემკვიდრეობა გააჩნია. შუა საუკუნეებში ეს ტერიტორია სამთო მრეწველობის მნიშვნელოვანი ცენტრი იყო, რომლის მაღაროებში საქსები მუშაობდნენ. ამ პერიოდში ინტენსიური ვაჭრობა მიმდინარეობდა რაგუზასთან (დუბროვნიკი).
გარდა ისეთი ძველი ეკლესია-მონასტრებისა როგორებიცაა, ჯურჯევი-სტუპოვი, სტუდენიცის მონასტერი, სოპოჩანის მონასტერი და გრადაცის მონასტერი, აქ აგრეთვე არის სერბული დინასტიების მიერ აგებული რამდენიმე ადრეული და შუა საუკუნეების ციხესიმაგრე. უახლოესი შუა საუკუნეების სერბული ციხესიმაგრეა მაგლიჩი.
ფლორა და ფაუნა
კოპაონიკის ფლორა ხასიათდება დიდი ოდენობის ავტოქთონური მცენარეთა სახეობებით (ბალკანური წიფელი, სოჭი, ნაძვი, ურთხელი, რამდენიმე სახეობის ნეკერჩხალი, ფიჭვი და მუხა). ცხოველთა სამყაროც ასევე მრავალფეროვანია, მაგრამ მათი კონცენტრაცია საცხოვრებელი გარემოს მიხედვით იცვლება.
ეროვნული პარკი
კოპაონიკის ეროვნული პარკი 1981 წელს შეიქმნა. პარკის ტერიტორიის უმეტეს ნაწილს ფართოფოთლოვანი და ადგილობრივი წიწვოვანი ტყეები წარმოადგენს. კაპაონიკში მრავალი სახეობის ფრინველი ბინადრობს, მათ შორის კაკაბი, წყრომი, ღაჟო და ტყის ტოროლა. პარკისთვის მნიშვნელოვან პრობლემას წარმოადგენს ტყის ჩეხვის შედეგად გამოწვეული ნიადაგის ეროზია.
ეროვნული პარკი შედარებით მოსწორებულ ტერიტორიაზე მდებარეობს, ზღვის დონიდან დაახლოებით 1700 მეტრ სიმაღლეზე. ამ ცენტრალურ კოპაონიკის პლატოს სუვო-რუდიშტეს ეძახიან. ის გარშემო შემოსაზღვრულია მწვერვალებით. ამ პლატოს ჩრდილოეთით და ჩრდილო-დასავლეთით გადაჭიმულია ბანისკი-კაპაონიკი, სადაც მდებარეობს კურორტი იოშანიჩკა-ბანია, რომელიც განთქმულია თავისი თერმული წყაროებით, რომელთა ტემპერატურაც 88°C აღწევს. უშუალოდ სუვო-რუდიშტეს პლატოს ქვემოთ იწყება მდინარე სამოკოვსკის მიმზიდველი და ულამაზესი ხეობა, რომელიც გამორჩეულია ჩანჩქერებითა და კანიონებით. კოპაონიკში წლის განმავლობაში 200 დღე მზიანია, ხოლო 160 თოვლიანი.
რესურსები ინტერნეტში
კოპაონიკი, სერბეთი
ბრიტანული სარეკლამო რგოლი კოპაონიკის შესახებ.
კოპაონიკის ეროვნული პარკი
ბრიტანული სარეკლამო საიტი კოპაონიკის შესახებ
სამთო-სათხილამურო კურორტი კოპაონიკი - სიახლეები, ფოტოები, სათხილამურო ინფორმაცია, ვებ-კამერები, ამინდი, საცხოვრებელი, ფორუმი, შთაბეჭდილებები
2800 სურათი კოპაონიკიდან
BirdLife-ის ინფორმაცია კოპაონიკის შესახებ
სქოლიო
სერბეთის ქედები